Drake er þekktasti stuðningsmaður Toronto Raptors.vísir / getty Drake , rappari og stuðningsmaður Toronto Raptors , og Draymond Green , leikmaður Golden State Warriors , áttu í orðaskiptum eftir fyrsta leik úrslita NBA-deildarinnar í Toronto í nótt . Toronto vann leikinn , 118 - 109 . Drake hefur látið mikið fyrir sér fara í úrslitakeppninni í vor . Í fjórða leik Toronto og Milwaukee Bucks í úrslitum Austurdeildarinnar greip hann m.a. um axlirnar á Nick Nurse , þjálfara Toronto . Rapparinn fékk skammir frá NBA-deildinni og var vinsamlegast beðinn um að reyna að hemja sig á hliðarlínunni . Drake gat hins vegar ekki staðist freistinguna að núa Green tapinu um nasir eftir leikinn . Green hafði lítinn húmor fyrir stælunum í Drake og þeir skiptust á nokkrum vel völdum orðum . Á blaðamannafundi eftir leik vildi Green ekki gera of mikið úr atvikinu og sagði að þeir Drake hefðu einfaldlega átt í orðaskiptum . Drake mætti á leikinn í Toronto-treyju með nafni Dells Curry og númerinu 30 á bakinu . Sonur Currys , Steph , leikur með Golden State og er númer 30 eins og pabbinn sem lék með Toronto á árunum 1999 - 2002 . Curry skoraði 34 stig í leiknum í nótt og var stigahæstur á vellinum .